110. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 711 της 18/24 Νοεμ. 1972 (ΦΕΚ Α΄ 206) Περί ενάρξεως ισχύος διατάξεών τινων του Ν.Δ. 1147/1972 «περί διοικήσεως της Μείζονος Πρωτευούσης». Έχοντες υπ’ όψιν: α)Τας διατάξεις του άρθρ. 12 του Ν.Δ. 1147/1972 «περί διοικήσεως της Μείζονος Πρωτευούσης». β)Την υπ’ αριθ. 11300/Δ/5.7.1972 απόφασιν του Πρωθυπουργού «περί καθορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου», προτάσει των Ημετέρων παρά τω Πρωθυπουργώ και Εσωτερικών Υπουργών, απεφασίσαμεν και διατάσσομεν: Άρθρον μόνον.-1.Η Ημερομηνία ενάρξεως της ισχύος των διατάξεων των άρθρ.1, 2, 3, 5, 6, 8, 9, 10 και 11 του Ν.Δ. 1147/72 «περί διοικήσεως της Μείζονος Πρωτευούσης», ως και των εκδοθησομένων κατ’ εφαρμογήν των διατάξεων των άρθρ. 5 και 7 αυτού Β.Δ/των και αποφάσεων, ορίζεται η 1 Ιαν. 1973. 2.Ημερομηνία ενάρξεως της ισχύος των διατάξεων του άρθρ. 4 του αυτού ως άνω Ν.Δ/τος ορίζεται η 1 Δεκ. 1972. Εις τους Ημετέρους παρά τω Πρωθυπουργώ και Εσωτερικών Υπουργούς, ανατίθεμεν την δημοσίευσιν και εκτέλεσιν του παρόντος. 